Source: https://mojplat.sk/pravo/dovolenka-a-statnych-sviatkoch/pracovne-volno
Timestamp: 2019-07-24 09:49:16+00:00
Document Index: 1135401

Matched Legal Cases: ['§ 94', '§ 1', '§121', '§93', '§94', '§100']

Štátne sviatky 2017, dni pracovného pokoja, platená dovolenka, náhradné voľno, nepretržitý odpočinok | MojPlat.sk - Mojplat.sk
Práca počas dní pracovného pokoja Pracujete počas sviatkov alebo cez víkendy? Pozrite si, na čo máte podľa zákonníka práce nárok. https://mojplat.sk/pravo/dovolenka-a-statnych-sviatkoch/pracovne-volno https://mojplat.sk/@@site-logo/wageindicator.png
Pracujete počas sviatkov alebo cez víkendy? Pozrite si, na čo máte podľa zákonníka práce nárok.
Dni pracovného pokoja sú štátne, prípadne cirkevné sviatky a nedele. Prácu v dňoch pracovného pokoja možno nariadiť len výnimočne, a to po prerokovaní so zástupcami zamestnancov.
Podľa Zákonníka práce sú za dni pracovného pokoja považované dni nepretržitého odpočinku zamestnanca v týždni a sviatky.
Štátne sviatky a dni pracovného pokoja v roku 2017
Január 1.1.* Deň vzniku Slovenskej republiky - štátny sviatok
6.1. Zjavenie Pána (Traja králi) - deň pracovného pokoja
Apríl 14.4. Veľký piatok - deň pracovného pokoja
17.4. Veľkonočný pondelok - deň pracovného pokoja
Máj 1.5. Sviatok práce - deň pracovného pokoja
8.5. Deň víťazstva nad fašizmom - deň pracovného pokoja
Júl 5.7. Sviatok svätého Cyrila a Metoda - štátny sviatok
August 29.8. Výrocie SNP - štátny sviatok
September 1.9. Deň Ústavy Slovenskej republiky - štátny sviatok
15.9. Sedembolestná Panna Mária - deň pracovného pokoja
November 1.11. Sviatok všetkých svätých - deň pracovného pokoja
17.11. Deň boja za slobodu a demokraciu - štátny sviatok
December 24.12.* Štedrý deň - deň pracovného pokoja
25.12. Prvý sviatok vianočný - deň pracovného pokoja
26.12. Druhý sviatok vianočný - deň pracovného pokoja
* sviatok pripadá na víkend
Zamestnávateľ môže prácu v dňoch pracovného pokoja nariadiť len vo výnimočných prápadoch a po prerokovaní so zástupcami zamestnancov.
Podľa zákona je v deň nepretržitého odpočinku možné nariadiť zamestnancvi len tieto nevyhnutné práce, ktoré sa nemôžu vykonať v pracovných dňoch:
Okrem toho, vo sviatok môžno zamestnancovi nariadiť tie práce, ktoré sa týkajú nepretržitej prevádzky a práce potrebné pri strážení objektov zamestnávateľa.
V dňoch 1. januára, vo Veľkonočnú nedeľu, 24. decembra po 12:00 hodine a 25. decembra nemožno zamestnancovi nariadiť ani s ním dohodnúť prácu, s výnimkou:
maloobchodného predaja na čerpacích staniciach s palivami a mazivami
maloobchodného predaj a výdaja liekov v lekárňach
maloobchodného predaja na letiskách, v prístavoch, v ostatných zariadeniach verejnej hromadnej dopravy a v nemocniciach
predaja cestovných lístkov
predaja suvenírov
(§ 94, Príloha 1a Zákonníka práce č. 311/2001, znenie 2013; § 1-3 Zákona č. 241/1993 o štátnych sviatkoch, dňoch pracovného pokoja a pamätných dňoch)
Ak je práca počas víkendu považovaná za prácu nadčas, patrí zamestnancovi dosiahnutá mzda a mzdový príplatok vo výške najmenej 25% jeho priemerného zárobku.
(§121 & 122 Zákonník práce č. 311/2001, znenie 2013)
Zamestnávateľ je povinný rozvrhnúť pracovný čas tak, aby zamestnanec mal raz za týždeň dva po sebe nasledujúce dni nepretržitého odpočinku, ktoré musia pripadať na sobotu a nedeľu alebo na nedeľu a pondelok.
Ak povaha práce a podmienky prevádzky neumožňujú rozvrhnúť pracovný čas zamestnanca staršieho ako 18 rokov daným spôsobom, poskytnú sa dva po sebe nasledujúce dni nepretržitého odpočinku v iných dňoch týždňa.
(§93 Zákonníka práce č. 311/2001, znenie 2013)
(§94, 121 & 122 of Zákonníka práce č. 311/2001, znenie 2013)
Zákonník práce stanovuje základnú ročnú výmeru platenej dovolenky minimálne 4 týždne, pričom za jeden týždeň dovolenky sa považuje sedem po sebe idúcich kalendárnych dní. Zamestnanec získava nárok na dovolenku, ak odpracoval najmenej šesťdesiat dní pre jedného zamestnávateľa. Zamestnanec, ktorý odpracoval menej ako rok, má nárok na jednu dvanástinu z ročnej výmery dovolenky za každý odpracovaný mesiac. Ak zamestnanec počas skúšobnej doby neodpracoval viac ako 60 pracovných dní, patrí mu za každých 21 odpracovaných dní dovolenka v dĺžke jednej dvanástiny dovolenky za kalendárny rok. Zamestnanec, ktorý dovŕšil 33 rokov, má nárok na minimálne päť týžddňov platenej dovolenky za rok. Dovolenka riaditeľa školy, riaditeľa školského výchovno-vzdelávacieho zariadenia, riaditeľa špeciálneho výchovného zariadenia a ich zástupcov, učiteľa, pedagogického asistenta, majstra odbornej výchovy a vychovávateľa je najmenej 8 týždňov v kalendárnom roku.
Dodatková dovolenka je osobitný typ dovolenky, na ktorý zamestnancovi vzniká nárok podľa náročnosti vykonanej práce. Nárok na dodatkovú dovolenku vzniká zamestnancovi, ktorý po celý kalendárny rok pracuje pod zemou pri ťažbe nerastov alebo pri razení tunelov a štôlní alebo vykonáva práce zvlášť ťažké alebo zdraviu škodlivé. Dĺžka dodatkovej dovolenky je 1 týždeň, ak zamestnanec za vyššie uvedených podmienok pracuje počas celého kalendárneho roka. Ak zamestnanec za týchto podmienok pracuje len časť kalendárneho roka, patrí mu za každých 21 takto odpracovaných dní jedna dvanástina dodatkovej dovolenky.
Čerpanie dovolenky určuje zamestnávateľ. Zamestnávateľ je pri určení čerpania dovolenky povinný zohľadniť oprávnené záujmy zamestnanca, a najmä rešpektovať plán dovoleniek vytvorený so súhlasom zástupcov zamestnancov. Zamestnávateľ je ďalej povinný určiť dovolenku tak, aby si zamestnanec mohol dovolenku vyčerpať spravidla vcelku až do konca kalendárneho roka. Zároveň je povinný určiť zamestnancovi čerpanie aspoň štyroch týždňov dovolenky v kalendárnom roku, ak má na ne nárok, a ak určeniu čerpania dovolenky nebránia prekážky v práci na strane zamestnanca. Čerpanie dovolenky je zamestnávateľ povinný oznámiť zamestnancovi aspoň 14 dní vopred.
Zamestnávateľ môže po dohode so zástupcami zamestnancov určiť aj hromadné čerpanie dovolenky, ak je to nevyhnutné z prevádzkových dôvodov. Hromadné čerpanie dovolenky nesmie byť určené na viac ako dva týždne. Výnimočne, ak ide o vážne prevádzkové dôvody, môže byť hromadné čerpanie dovolenky určené na 3 týždne, ale táto skutočnosť musí byť zamestnancom oznámená najmenej šesť mesiacov vopred.
Ak je dovolenka za kalendárny rok rozdelená do rôznych častí, jedna časť by mala trvať najmenej 2 týždne, pokiaľ sa zamestnanec a zamestnávateľ nedohodnú inak. Ak spadá do plánovaného ročného obdobia dovolenky štátny sviatok, nezapočítava sa do čerpania dovolenky. To isté pravidlo sa uplatňuje aj pri čerpaní náhradného voľna za prácu nadčas alebo počas víkendov a sviatkov. Zamestnávateľ je povinný poskytnúť platenú dovolenku pracovníkom do dvoch rokov, od kedy na ňu vznikol nárok. Ak si zamestnankyňa (zamestnanec) nemôže vyčerpať dovolenku pre čerpanie materskej dovolenky alebo rodičovskej dovolenky ani do konca nasledujúceho kalendárneho roka, nevyčerpanú dovolenku jej (mu) zamestnávateľ poskytne po skončení materskej alebo rodičovskej dovolenky. Zamestnancovi patrí za vyčerpanú dovolenku náhrada mzdy v sume jeho priemerného zárobku.
(§100-117 Zákonníka práce 311/2001, znenie 2013)
Legislatíva upravujúca dovolenku a prácu počas víkendov a štátnych sviatkov
Zákonník práce č. 311/2001, znenie od 1. 1. 2013.
Cite this page © WageIndicator 2019 - Mojplat.sk - Práca počas dní pracovného pokoja